CELEX: 32021R1116
Language: ro
Date: 2021-06-28 00:00:00
Title: Regulamentul (UE) 2021/1116 al Consiliului din 28 iunie 2021 privind repartizarea posibilităților de pescuit prevăzute de Protocolul de punere în aplicare a Acordului de parteneriat în domeniul pescuitului dintre Republica Gaboneză și Comunitatea Europeană (2021-2026)

8.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 242/1
               
            
         REGULAMENTUL (UE) 2021/1116 AL CONSILIULUI
         din 28 iunie 2021
         privind repartizarea posibilităților de pescuit prevăzute de Protocolul de punere în aplicare a Acordului de parteneriat în domeniul pescuitului dintre Republica Gaboneză și Comunitatea Europeană (2021-2026)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat în domeniul pescuitului între Republica Gaboneză și Comunitatea Europeană (1) (denumit în continuare „acordul”), aprobat în temeiul Regulamentului (CE) nr. 450/2007 al Consiliului (2), a intrat în vigoare la 11 iunie 2007. Protocolul de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Uniunea Europeană și Republica Gaboneză (3), semnat la 24 iulie 2013 (denumit în continuare „protocolul din 2013”), a expirat la 23 iulie 2016.
                  
               
                     (2)
                  
                  
                     Comisia a negociat, în numele Uniunii, un nou protocol de punere în aplicare a Acordului de parteneriat în domeniul pescuitului între Republica Gaboneză și Comunitatea Europeană (2021-2026) (denumit în continuare „protocolul”) pentru o perioadă de cinci ani.
                  
               
                     (3)
                  
                  
                     Ca urmare a negocierilor menționate, protocolul a fost parafat la 10 februarie 2021.
                  
               
                     (4)
                  
                  
                     La 28 iunie 2021, Consiliul a adoptat Decizia (UE) 2021/1117 (4) privind semnarea și aplicarea cu titlu provizoriu a protocolului, sub rezerva încheierii sale la o dată ulterioară.
                  
               
                     (5)
                  
                  
                     Posibilitățile de pescuit prevăzute de protocol sunt repartizate între statele membre pentru întreaga perioadă de aplicare a protocolului.
                  
               
                     (6)
                  
                  
                     Prezentul protocol ar trebui să intre în vigoare cât mai curând posibil, având în vedere importanța economică a activităților de pescuit ale Uniunii în zona de pescuit a Gabonului și necesitatea de a se reduce pe cât posibil durata de întrerupere a acestor activități.
                  
               
                     (7)
                  
                  
                     Protocolul ar trebui să se aplice cu titlu provizoriu de la data semnării sale, pentru a permite navelor Uniunii să desfășoare din nou activități de pescuit în zona de pescuit a Gabonului. Prin urmare, prezentul regulament ar trebui să se aplice de la aceeași dată,
                  
               ADOPTĂ PREZENTUL REGULAMENT:
         
            Articolul 1
            Posibilitățile de pescuit stabilite în temeiul Protocolului de punere în aplicare a Acordului de parteneriat în domeniul pescuitului dintre Republica Gaboneză și Comunitatea Europeană (2021-2026) (denumit în continuare „protocolul”) se repartizează între statele membre după cum urmează:
            
                        (a)
                     
                     
                        nave de pescuit ton cu plasă-pungă:
                        
                                    Spania:
                                 
                                 
                                    15 nave;
                                 
                              
                                    Franța:
                                 
                                 
                                    12 nave;
                                 
                              
                  
                        (b)
                     
                     
                        nave de pescuit ton cu lanseta:
                        
                                    Spania:
                                 
                                 
                                    5 nave;
                                 
                              
                                    Franța:
                                 
                                 
                                    1 navă;
                                 
                              
                  
                        (c)
                     
                     
                        traulere:
                        
                                    Spania:
                                 
                                 
                                    4 nave.
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la data semnării protocolului.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Luxemburg, 28 iunie 2021.
            
               
                  Pentru Consiliu
               
               
                  Președintele
               
               M. do C. ANTUNES
            
         
         
            (1)  JO L 109, 26.4.2007, p. 3.
         
            (2)  Regulamentul (CE) nr. 450/2007 al Consiliului din 16 aprilie 2007 privind încheierea Acordului de parteneriat în domeniul pescuitului dintre Comunitatea Europeană și Republica Gaboneză (JO L 109, 26.4.2007, p. 1).
         
            (3)  JO L 250, 20.9.2013, p. 2.
         
            (4)  Decizia (UE) 2021/1117 a Consiliului din 28 iunie 2021 privind semnarea, în numele Uniunii Europene, și aplicarea cu titlu provizoriu a Protocolului de punere în aplicare a Acordului de parteneriat în domeniul pescuitului dintre Republica Gaboneză și Comunitatea Europeană (2021-2026) (a se vedea pagina 3 din prezentul Jurnal Oficial).